Cei care își doresc o carieră în învățământ și care au finalizat studiile în acest domeniu, pot depune dosarul de înscriere pentru Titularizare 2024. În perioada 8-17 mai, profesorii sau viitoarele cadre didactice se pot înscrie la concursul național de Titularizare 2024.
Cadrele didactice care doresc să participe la concursul naţional de ocupare a posturilor vacante și rezervate din învățământul preuniversitar își pot depune dosarele la Inspectoratul Școlar Județean Gorj. Ultima zi de înscriere este vineri, 17 mai.
În această perioadă va avea loc validarea înscrierii la concurs pentru absolvenţii promoţiei 2024, precum şi a absolvenților din acest an ai programelor de pregătire psihopedagogică.
Nota de la Titularizare va fi valabilă timp de trei ani de zile. În cazul în care candidații nu vor prinde un post titularizabil în învățământ și vor obține o notă mai mare de 5, atunci vor putea să obțină un post de profesor suplinitor.